u tatangahan nu nipianin tu pala’ nu binacadan

i 1983 a mihcan pasaupun kami ni Icyang Palud (劉文雄) milubang matatengil, similhifaay (參加) 藍姆錄、揚文洋、李來旺、黃金文、蔡義昌、蔡中函, ci Palakaw 等 katuud mapawan tu tu ngangan, ina katuuday a adiwawasa u namicudaday amin i tabakiyay a cacudadan, malalum ku wawa nu binacadan tu nialawan nu talakaway (政府) i binacadan tu pala atu nipipenec (打壓) palawpes tu lalangawan tu kamu nu binacadan, matineng tu ku wawa nu mita tu amalawpes tu ku kamu nu mita sa ku nidateng nu wadiwawa nu mita sakiw, saicelang satu pasaupu tu namaka cueacueaay namicudaday i tabakiyay nu awawa, nu binacadan, maydih a pasaupu, tu maydihay milhifa  tu muliwad tu kawaw, tu sapisuayaw micaculi (抗議) tu i tebanay (中央) a talakaway pasaupu matatengil tu kakawaw, sademidemiad satu matatengil tu kakawaw, mamin datu miulic pasaupu tu binawlan, amalingatu tu muculil micaculil  tu talakaway, mipapasukas tu umah nu mita, atu sapasukas tu ngangan nu binacadan, pasukasen ku nalinabuwan nu binawlan sananay.

 salingatu pasaupu tu mamuculi paculi 
salingatu sahenay kina tataluayaw  tu kawaw sa, malecad tu miubiyay sakunuukunu sa lalihulihud saan ku mitakusay a pasaupu tu mamu culil a tademaw, u sakasaan matalaw a dakepen nu kincal（警察), kyu malecad tu miubiyay ku wayway 

amin adihan, u waku tumaku sa u wama nu nyadu’ ku sausi, u aadihan nu binawlan kuni palawat tu kuku’, anu mihicahica sa u kakilulen nu binawlan kunipa lawat, kyu misamisimisi amisakakawaw, alahican sipacakay nu kaput i kincal cikatinetineng aca kyama tineng ku kincal a saca ku balucu’.  

 malingatu tu paculi (第一次抗議) 
sayaway a nipaculi i talakaway, lalihulihud han kunika sasakamu malipasubana’ tu katuuday, kalimek hantu ku nikatayda i pangiduwan nuTaypak masaupu, i niwtu amin ku tademaw sa luyaluy satu tayda i pilubangan nu ku kudayhiu (國民大會), katukuh kami itida miuyuy tu i labuay  a kumuing patahekal muwala tu nisulitan tu sasumad tu hulic a cudad, sapasukas i binacadan tu nawnu binacadan nanay tu atungus a ulic sananay, hatida ku niawaw tu kumuyng, icuwasaw caay paengil tu niawaw, cikatenes sa talculaculae satu ku kincal a mudakep tu katuuday, hacacay hatu muculu’ ku tademaw amin, pakacaw hantu i papululan a kazizeng, patayda i papululan mupulul amin, katukuh i teban nu labi sa hacacay hantu mi sayban atumi saliuuc, nanu kalahukan tah dalabi katukuh aca tu sananal, maminsatu misaliuuc sa paydang hantu kami pataluma’tu teban nu labi .

 pakilul muliyaw tu sakinatusa 
nanidakepan amin ku namipaculiyay a tademaw sa, inaynayi’ ku ni pacubelis tu cudad, inipa sinbung a kakawaw, dateng satu ku katuuday sa, anu caay paengil sa acaay kakinacacay paculi, tuni paculi a kakawaw satu amin, ku kamu nu katuuday, kyu salingatu satu muulic tu sa kinatusa aliyad, a misuayaw tu talakaway a paculi, tu sapasukas tu nanu mitaaytu u binacadan, a pala atu lalungucen nu katuuday, sisa a tayda aca i aayaw nu talakaway pangiha’. hatida ku tuwa’ nu binacada hatida kuni katabaki nu nipiangic tu talakaway sa, satu a paengil kya haw ku  talakaway, satu a misikul i tita anan tu ngingih sa tn ngiha’ nu binawlan.  

 u misapunelay tu binacadan 
hanca ma adih tu ku binacadan a pangilan, i talakaway tu kapahay a nipatukil, nika inayi’ ku tekiteki’ nu kamu tu nadikudan. sisa caay ka hademhem ku balucu’ nu katuuday, kyu malaluung aca musumad, tusa culil i dadanan, a tayda i aayaw nu talakaway . mu liyaw paculi mukilul, matatakutakus tu kukatuuday a matatengil tusaliyaw, ahican ku sapakilul a niculul kya  a masumad tu kunipi tapal, nu talakaway tu kakawaw , nu binacadan satu ma sasakamu, nanutawya mangaleb tu kuni ta ngaleb tu, kunika tadadan nu binawlan, misaicelang amituktuk tu talakaway, asaicelang satu paculi .

 taduma tu a talakaway paculi 
dateng satu ku katuuday, caay a sumaden tu numita ku culil satu a masasa kamu, kyusa ma satedep henay kuni ka paculi.

namakayniay a nasulitan nasakamuan atu natinengan
anipipaculi tu talakaway pasaupu

kakuniza:Nuwatan o Kumud